Пасля невялічкага перапынку слова ўзяў старшыня Партыі БНФ Аляксей Янукевіч з аналізам палітычнай сітуацыі пасля саміту Усходняга партнёрства. Ад чаго ў аўтара гэтых радкоў склалася ўражанне, што ён патрапіў на Сойм не таго БНФа. Сапраўды, тое, што ў Расіі кожны другі — гэбэшнік, кожны першы заражаны імперскімі амбіцыямі, а на Захадзе, куды не плюнь — агенты ўплыву Расіі, мы звыклі чуць ад сябраў Кансерватыўна-хрысціянскай партыі — БНФ. Партыя БНФ, у адрозненне ад КХП-БНФ, была больш стрыманай у гэтым рэчышчы. Зараз жа ацэнкі зблізіліся. У прынцыпе, глядзіце самі.